வாய்ப்பக் காட்டல் பாயிரத் தியல்பே. (47) || என்னுதலிற்றோவெனின், ‘பாயிரம் பொதுச்சிறப்பு’ (2) என மேல் நிறுத்த முறையானே ‘மலர்தலை உலகின்’ என்றற் றொடக்கத்தனவாய் எல்லா நூற்கண்ணும் வரும் சிறப்புப் பாயிரங்களினது பொதுவிலக்கணம் உணர்த்துதல் நுதலிற்று. இதனையும் பொதுப்பாயிரத்துள் கூறினார், பொது ஐந்தனுள் நூன்முகத்தினது இலக்கணம் ஆதலின் என்க. இதன்பொருள் இவ்வெட்டுப் பொருளையும் விளங்க உணர்த்துவது சிறப்புப்பாயிரத்து இலக்கணமாம் என்றவாறு. ஆக்கியோன் பெயரே என்றற்றொடக்கத்தனவற்றுள் சிறப்பு என்பது தோன்றினமையின், பாயிரம் என வாளா கூறினார். குறிப்பு:இச்சூத்திரமும், வரும்சூத்திரமும் (48)தொல்காப்பிய இளம்பூரணர், நச்சினார்க்கினியர் உரைகளிலும், இறையனாரகப்பொருள் உரையிலும் மேற்கோளாகக் காட்டப்பட்டுள்ளன. நூற்பா: 48 காலங் களனே காரண மென்றிம் ||